Wuslědk wobydlerskeho rozsuda njeje doskónčnje jasny
Kulow (AK/SN). Wobydlerski rozsud 9. meje wo škričkowanskim sćežoru w Mučowje z wida města Kulowa hišće žadyn jasny wuslědk wunjesł njeje. Tole rjekny měšćanosta Markus Posch (CDU) na zašłym posedźenju měšćanskich radźićelow. „Měšćanska rada budźe na přichodnym posedźenju 14. julija wo tym rozsudźić. Hač do toho žane wotpowědne zrěčenje njepodpisam“, wón přilubi. Wobydlerska iniciatiwa „Hórnikečanski jězor bjez prudźenja. Žadyn škričkowanski sćežor w Mučowje“ wojuje wo cofnjenje tak mjenowaneho dowolenskeho zrěčenja města ze škričkowanskim poskićerjom. Wona bě tohodla wobydlerski rozsud nastorčiła.
slk_Latn szl_Latn